
РЕПУБЛИКА БЪЛГАРИЯ
Министър на  културата

З А П О В Е Д
№  РД 09………………./……………….2021г.

На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административно процесуалния кодекс и във връзка с осигуряването на обучението по учебен предмет

У Т В Ъ Р Ж Д А В А М

Учебна програма за специфична професионална подготовка по учебния предмет „ТЕОРИЯ НА ПРОФЕСИЯТА”, специалности: код 21201119 „Гайда“, код 21201120 „Кавал“, код 21201121 „Гъдулка“, код 21201122 „Тамбура“  от професия: код 212010 „Музикант-инструменталист” от професионално направление: код 212 „Музикални и сценични изкуства” за придобиване на трета степен на професионална квалификация, съгласно приложението.

Учебната програма влиза в сила от учебната 2021/2022 година.





Приложение

МИНИСТЕРСТВО  НА  КУЛТУРАТА



У Ч Е Б Н А    П Р О Г Р А М А
ЗА СПЕЦИФИЧНА ПРОФЕСИОНАЛНА ПОДГОТОВКА 
ПО УЧЕБЕН ПРЕДМЕТ „ТЕОРИЯ НА ПРОФЕСИЯТА ”  
ЗА ПРОФЕСИЯ МУЗИКАНТ – ИНСТРУМЕНТАЛИСТ

Утвърдена със Заповед № ………………………………





ПРОФЕСИОНАЛНО НАПРАВЛЕНИЕ: 
КОД 212 „Музикални и сценични изкуства”

ПРОФЕСИЯ: КОД 212010 „Музикант-инструменталист”

СПЕЦИАЛНОСТИ: 
код 21201119 „Гайда“ 
код 21201120 „Кавал“ 
код 21201121 „Гъдулка“ 
код 21201122 „Тамбура“  















			2021 г.
         I.ОБЩО ПРЕДСТАВЯНЕ НА ПРОГРАМАТА

Учебната програма е предназначена за специфична професионална подготовка по учебен предмет „Теория на професията“ в училищата по фолклорни изкуства. Програмата е изградена върху основата на минимум постигнатите знания по специалностите кавал, гайда, гъдулка и тамбура, както и по музикално-теоретичните дисциплини-солфеж, теория на музикалните елементи, хармония, история на музиката и др. и е съобразена с индивидуалните способности и възможности на учениците.
   	Теоретичните знания са важна основа за практическите умения и навици.
Съдържанието на програмата е насочено към проявата на изпълнителски навици , умения и способности за бъдеща професионална реализация .
   	Целта на изучаването на предмета теория на специалността по народни музикални инструменти е да систематизира, обогати и задълбочи знанията на учениците, свързани с развитието им като изпълнители на музикален инструмент. Също така да ги запознае с основните педагогически принципи и изисквания на инструменталната педагогика, необходима им за самостоятелна работа и за педагогическа дейност като преподаватели по народни инструменти в школите по изкуствата.
 Задачи:
-	Да разгледа насочено и задълбочено развитието на инструменталното изкуство от неговото зараждане до днес. Да проследят основните методически виждания в миналото и тяхното значение и приложение при инструменталното изпълнителство.
-	Да се дадат основни насоки в общите принципи на музикалната педагогика , в частност откриване на музикалните способности у децата , правилно насочване и организиране на началното обучение , овладяване на техническите умения и сръчности и усвояване на художествения репертоар.
 
II. РАЗПРЕДЕЛЕНИЕ НА УЧЕБНОТО ВРЕМЕ

ХІІ клас - 29 учебни седмици х 1 учебен час = 29  учебни часа годишно.
	
          III.КРАТКИ МЕТОДИЧЕСКИ ИЗИСКВАНИЯ

    	Обучението по предмета „ Теория на професията „ има за цел теоретичните знания да се приложат на практика . 
В часа по „Теория  на професията“  учителят трябва да се опре именно на натрупаните праз годините знания, да провокира мисленето и активността на учениците, за да бъдат знанията  разширени, задълбочени и систематизирани. Желателно е учениците да илюстрират на съответния инструмент характерни за определен стил и автор произведения и специфичните за тях изразни средства и изпълнителски проблеми.               Препоръчва се също така и слушане на изпълнения на изтъкнати инструменталисти, което ще помогне за разширяване на техните музикални възгледи и интерпретационни възможности.
  	Учебното съдържание е разпределено в раздели. В тях са включени броя на учебните часове и теми. 
	IV. УЧЕБНО СЪДЪРЖАНИЕ И РАЗПРЕДЕЛЕНИЕ НА МАТЕРИАЛА

	по ред
	     Наименование на разделите и темите
	Брой часове

	
	Раздел I. Въведение към предмета Теория и практика на професията. Методиката като наука. Цели и задачи.
	 5

	1.
	Методиката като наука - исторически справки за въвеждането на дисциплината. Първи методически пособия и автори.
	

	2. 
	Основни дидактически принципи и методи в обучението.
	

	
	Раздел II. Музикални способности и тяхното развитие
	4

	1.
	Заложби, способности и дарба – изясняване на понятията, които имат голямо значение за правилното развитие на музикалните способности.
	

	2.
	Основни музикални способности-музикален слух, чувство за ритъм и музикална памет - изясняване на понятията.   
	

	
	Раздел III .Произход и развитие на българските народни инструменти - кавал, гайда, гъдулка и тамбура.
	6

	1.
	Сведения за произхода и развитието на българските народни инструменти. Традиционни изпълнителски стилове.
	

	2.
	Устройство и обем на българските народни инструменти. Еволюция и развитие на инструментите.
	

	3
	Изтъкнати изпълнители и репертоар.
	

	4 .
	Приложение на народните инструменти в оркестровото свирене.
	

	
	Раздел IV. Постановка. Условия за пълноценно музициране.
	5

	1.
	Особености на постановката при различните инструменти – духови и струнни.
	

	2.
	Правилно положение на ръцете и тялото.
	

	3.
	Специфични особености на начина на звукоизвличане.
	

	4.
	Характерни стилове и орнаментика .
	

	
	Раздел V. Психология на музикално-изпълнителския процес
	5

	1.
	Музикално изпълнителски проблеми.
	

	2.
	Преодоляване на състояние на умора.Активна почивка.
	

	
	Раздел VI. Развитие и усъвършенстване на бъдещите инсрументалисти
	4

	1.
	Преодоляване на „сценична треска“. Възпитание на антистресов тип поведение.
	

	2.
	Възпитание и усъвършенстване на сценичното поведение.
	

	
	                                                                                                   Общо:
	29 часа




V. ОЧАКВАНИ РЕЗУЛТАТИ ОТ ОБУЧЕНИЕТО

         В края на обучението си по дисциплината „Теория на професията“ ученикът трябва да притежава теоретични знания и практически умения за професионална и пълноценна работа като музикант-инструменталист. 
Да има знания за правилна постановка,звукоизвличане и основни изпълнителски техники. Да има теоретични знания за основните методики и школи за обучение ,използвани в практиката.
Да е придобил навици и контрол на сценичното изпълнение.

V. УЧЕБНА ЛИТЕРАТУРА:

Тодоров , Манол 1973. „Български народни инструменти“ София, Изд. „Наука и изкуство“
Владимиров ,Владимир „Тамбурата пътека към изпълнителското майсторство „Пловдив 2015.
Михел, Паул 1980 „Музикални способности и изпълнителски сръчности, Издателство „Музика“. 
Киров,Тодор“Еволюция на гъдулката“
Досев, Любен 1994 , „Методическо ръководство за овладяване на орнаментиката в Южнотрокийския кавалджийски стил“,  Пловдив 1994.
[bookmark: _GoBack]Прашанов, Тодор1974 „Начална школа за гайда“, ДИ „Наука и изкуство“ 1974.

